CYF CAJE CYM/Wales/2024/0014

CYMERADWYWYD 14/06/2024







# TEITL Y SWYDD Arweinydd Coleg Adfer Lleol/Cefnogaeth gan Gymheiriaid/Profiad Bywyd

# BAND 7

|  |  |  |
| --- | --- | --- |
| Crynodeb o’r Swydd | | |
| * Cefnogi datblygiad achos busnes ac asesiad parodrwydd ar gyfer cyflwyno coleg adfer yn lleol. * Rheoli’r rhaglen waith i ddatblygu a gweithredu Coleg Adfer lleol yn unol â model cenedlaethol Coleg Adfer Addysg a Gwella Iechyd Cymru (AaGIC). * Arwain a chefnogi cyflwyno’r gyfres o adnoddau Coleg Adfer cenedlaethol a ddatblygwyd gan y tîm cenedlaethol yn AaGIC. * Rheoli datblygiad a chyflwyniad rhaglenni addysg a datblygiad i staff ar bob lefel. * Gweithio ar y cyd fel rhan o rwydwaith cymuned ymarfer Coleg Adfer Cymru Gyfan a Arweinir gan Gymheiriaid gydag AaGIC i gasglu a rhannu arferion da, wedi’i gefnogi gan ddull Gwella Ansawdd. | | |
| Yn gyfrifol i’r | | |
| Yn gyfrifol o ran adrodd i’r: | Yn atebol i’r: | Yn atebol yn broffesiynol i’r: |
| Cyfrifoldebau a Dyletswyddau | | |
| Bydd deiliad y swydd yn defnyddio ei brofiad bywyd, ei wybodaeth a'i arbenigedd i arwain y rhaglen profiad bywyd yn y bwrdd iechyd. Gallai hyn gynnwys datblygu achos busnes Coleg Adfer a throsolwg o’i gamau cyflwyno a sefydlu a chefnogi’r gweithlu Cefnogaeth gan Gymheiriaid/Profiad bywyd. Mae'r cyfrifoldebau'n cynnwys arwain tîm, cynnal partneriaethau, a goruchwylio tasgau allweddol sy'n gysylltiedig â symud yr agenda hon yn ei blaen.  **Cynllunio a Dylunio**  Mapio rolau, cyfrifoldebau a mecanweithiau lleol sy'n ymwneud â gweithgareddau'r Coleg Adfer ar lefel sefydliadol.  Arwain y gwaith o ddatblygu, cynllunio, cyflwyno a gwerthuso Coleg Adfer o ansawdd uchel, hygyrch ac ymatebol a arweinir gan gymheiriaid.  Ysgogi cynnydd ar flaenoriaethau’r Coleg Adfer gan ddefnyddio dull Gwella Ansawdd i ddangos gwelliannau yn y canlyniadau.  Rheoli cyflwyniad gweithredol rolau profiad bywyd newydd.  Cydlynu ac adrodd ar weithrediad lleol Cynllun y Coleg Adfer ar y cyd ag arweinydd y Coleg Adfer Cenedlaethol ac arweinwyr gwasanaethau lleol.  **Gwella a Monitro**  Casglu a choladu ystod o fetrigau ansoddol a meintiol a darparu adroddiadau rheolaidd yn lleol i hyrwyddo amlygrwydd ac ymwybyddiaeth ar lefel Bwrdd. Cynnal arolygon neu archwiliadau yn ôl yr angen i’ch gwaith eich hun / arolygon cymhleth yn ymwneud â’r prosiect.  Adolygu a dadansoddi metrigau llinell sylfaen a gwybodaeth yn ymwneud â'r Coleg Adfer ar lefel sefydliadol  Cyfrannu at ddatblygu'r gweithlu a gwelliannau i wasanaethau ac ymgorffori safbwyntiau profiadau bywyd mewn polisïau a gweithdrefnau perthnasol. Gweithredu polisïau a chynnig newidiadau i arferion, gweithdrefnau ar gyfer eich maes/cynnig newidiadau polisi neu wasanaeth, effaith y tu hwnt i'ch maes eich hun. Datblygu polisïau a phrotocolau ar gyfer eich maes gwaith eich hun / cynnig newidiadau prosiect sy’n cael effaith ar draws y sector.   * Bydd disgwyl i’r rôl sicrhau bod modelau lleol yn cadw at ddeddfwriaeth genedlaethol a deddfwriaeth y DU megis y Ddeddf Gwasanaethau Cymdeithasol a Llesiant, Deddf Cenedlaethau’r Dyfodol, Deddf Iechyd Meddwl ac unrhyw ganllawiau perthnasol gan yr Arolygiaeth Gofal/Iechyd. * Bydd disgwyl iddynt hefyd fod yn ymwybodol o gyfeiriad strategol cenedlaethol wrth gymhwyso eu polisi lleol, yn enwedig o ran y Strategaeth Iechyd Meddwl a Llesiant genedlaethol a fydd yn disodli Law yn Llaw at Iechyd Meddwl. * Bydd deiliad y swydd yn gyfrifol am ddefnyddio canllawiau model y Coleg Adfer Cenedlaethol a defnyddio'r hyn a ddysgwyd gan dîm y Coleg Adfer Cenedlaethol wrth greu canllawiau a pholisi ar gyfer model lefel leol. * Bydd deiliad y swydd yn gallu ystyried cyd-destun strategol model y Coleg Adfer lleol yn erbyn yr holl randdeiliaid cysylltiedig y tu allan i'r GIG er enghraifft awdurdodau lleol, sefydliadau addysg a'r sector gwirfoddol. * Bydd gweithredu model coleg adfer lleol yn golygu elfen o newid gwasanaeth a dylai deiliad y swydd eisoes fod yn gyfarwydd ag egwyddorion newid gwasanaeth o fewn lleoliad iechyd a gofal cymdeithasol neu pan fydd yn ei swydd, dylai ofyn am arweiniad a hyfforddiant ar yr egwyddorion.   **Cyfathrebu**  Bod yn ganolbwynt ar gyfer gweithgareddau’r Coleg Adfer ar lefel sefydliadol, a gweithio gydag arweinwyr, rheolwyr llinell a staff i hyrwyddo arferion da, adnoddau, a safonau a sefydlu ymgysylltiad staff a rhanddeiliaid yn Rhaglen y Coleg Adfer  Cyfathrebu gwybodaeth gymhleth yn effeithiol. Darparu a derbyn gwybodaeth hynod gymhleth, sensitif neu ddadleuol: mae angen cytundeb neu gydweithrediad; cyflwyno gwybodaeth hynod gymhleth, sensitif neu ddadleuol i grwpiau. Sgiliau ysgogol i annog cydweithio i wella gwasanaethau/perfformiad pan allai fod gwrthwynebiad i newid. Cyflwyno gweithdai i grwpiau mawr o staff.  Bydd disgwyl i ddeiliad y swydd roi’r wybodaeth ddiweddaraf i ystod eang o randdeiliaid am gynnydd eu model lleol, a gallai’r rhain fod ar gyfer staff ar amrywiaeth o lefelau hyd at gyfarwyddwyr a swyddogion gweithredol.  Gall hyn fod ar ffurf y canlynol ond heb fod yn gyfyngedig i’r canlynol:   * Sleidiau lefel uchel gyda chrynodebau o gynnydd. * Cynnwys ar gyfer cylchlythyrau naill ai o fewn y prosiect neu fel rhan o sesiynau briffio mwy. * Adroddiadau ar y prif bwyntiau manylach gyda dadansoddiad o statws Coch/Oren/Gwyrdd. * Dadansoddiad ariannol yn ymwneud â chostau cyfredol neu ragamcanol. * Dadansoddiad ystadegol yn ymwneud ag effaith gwaith – gall hyn gynnwys rhagamcanion o effaith yn y dyfodol. * Cynnwys ar gyfer ymgysylltu â rhanddeiliaid megis gweithdai, ffeithluniau, cyfryngau cymdeithasol. * Efallai y bydd disgwyl i ddeiliad y swydd ddarparu diweddariadau sy’n cael eu rhannu â’r cyhoedd felly bydd angen iddo fod yn ystyriol o iaith a safonau hygyrchedd/brand lleol a chenedlaethol perthnasol.   Ymgysylltu’n rhagweithiol â Hwb Coleg Adfer AaGIC a’r rhwydwaith Cymunedau o Ymarfer i ledaenu arferion da a datblygu rhaglen waith y Coleg Adfer.  Cydweithio ag Arweinwyr Cymheiriaid eraill i ddarparu gwasanaethau sy’n Seiliedig ar Werth  Cymryd rhan weithredol yng Nghymuned Ymarfer Profiad Bywyd Cymru Gyfan i wella cymorth i unigolion mewn rolau cefnogaeth gan gymheiriaid.  **Cyllid a Chyllideb**  Dal cyllideb ddirprwyedig. Yn dal cyllideb ar gyfer ei wasanaeth arbenigol ei hun.  **Rheoli, Arwain a/neu Hyfforddi**  Datblygu rhaglenni addysgol, ehangu gwasanaethau a arweinir gan gymheiriaid, a goruchwylio mentrau. Gwybodaeth arbenigol hynod ddatblygedig, wedi'i hategu gan theori a phrofiad. Gwybodaeth am reoli'r gwasanaeth iechyd, gan gynnwys rheoli newid ac ailgynllunio'r gweithlu, wedi'i meithrin trwy hyfforddiant a phrofiad hyd at lefel Meistr cyfatebol. Yn darparu hyfforddiant ar arbenigedd i gymheiriaid, clinigwyr, rheolwyr a staff ar bob lefel.  Recriwtio a hyfforddi’r gweithlu profiad bywyd, ac eirioli dros rolau cymorth cymheiriaid. Bod yn rheolwr llinell / cymheiriaid goruchwylio i'r tîm. Yn rheoli’r gwaith o gyflwyno rhaglenni addysgu a datblygu ar gyfer gweithlu profiad bywyd ar draws y sector.  **Digidol a Gwybodaeth**  Datblygu adroddiadau ar gyfer y Tîm Gweithredol/Bwrdd sy'n dangos effaith a sut mae darpariaeth y coleg adfer yn bodloni'r Ddyletswydd Ansawdd.  Cynhyrchu adroddiadau gan ddefnyddio cyfryngau priodol. | | |
| MANYLEB Y PERSON | | |
| Cymwysterau a Gwybodaeth | | |
| HanfodolAddysg hyd at lefel gradd Meistr neu'n gallu dangos profiad bywyd a phroffesiynol cyfatebol.Tystiolaeth o ddatblygiad proffesiynol parhaus diweddar e.e. gweithgareddau hyfforddi sy'n canolbwyntio ar adferiad a chefnogaeth gan gymheiriaid. Gallu dangos ymrwymiad i Ddatblygiad Proffesiynol Parhaus  Gwybodaeth am bolisïau iechyd a gofal cymdeithasol cyfredol DymunolCymhwyster Rheoli Prosiectau.Yn meddu ar gofrestriad proffesiynol e.e. Cyngor Gweithwyr Proffesiynol Iechyd a Gofal (HCPC), Cyngor Nyrsio a Bydwreigiaeth (NMC)Cymhwyster rheoli. | | |
| Profiad | | |
| Profiad bywyd o heriau iechyd meddwl ac o ddefnyddio gwasanaethau iechyd meddwl  Profiad o reoli newid.  Profiad o oruchwylio a gwerthuso staff.  Profiad o reoli materion Adnoddau Dynol cymhleth gyda staff e.e. rheoli perfformiad/salwch tymor hir. | | |
| Sgiliau a Phriodoleddau | | |
| Ymarferydd annibynnol sydd â sgiliau hunanreoli.  Cynllunio a blaenoriaethu llwyth gwaith.  Cyfleu gwybodaeth gymhleth i gynulleidfa eang.  Sgiliau arweinyddiaeth effeithiol.  Dealltwriaeth glir o Adferiad Personol a rolau cefnogaeth gan gymheiriaid/Hyfforddwr.  Rheoli terfynau amser a blaenoriaethau sy’n cystadlu â’i gilydd.  Profiad o ddatblygu a darparu Strategaeth.  Profiad o ddatblygu canllawiau a pholisïau.  Profiad ar ôl cymhwyso o weithio mewn gwasanaethau iechyd meddwl (sector statudol neu wirfoddol).  Mae sgiliau Cymraeg yn ddymunol ar lefelau 1 i 5 o ran deall, siarad, darllen ac ysgrifennu. | | |
| Arall | | |
| Cliriad boddhaol gan y Gwasanaeth Datgelu a Gwahardd gan gynnwys gwiriad Rhestr Waharddedig Oedolion/Plant | | |